El Breitling Orbiter III bat el rècord de distància amb 25.000 quilòmetres\nEls aeronautes Piccard i Jones superen així la marca d'Steve Fosset\nEls aeronautes Bertrand Piccard i Brian Jones ja havien recorregut ahir dilluns al matí més de 25.000 quilòmetres a bord del Breitling Orbiter III. Tots dos superaven així el rècord de distància en vol en globus que posseïa des de l'any passat el nord-americà Steve Fossett. Un portaveu de la Federació Aeronàutica Internacional (FAI) indicà als mitjans de comunicació que la FAI no ha rebut fins ara l'avís de rècord per part dels organitzadors del vol.\nEl portaveu precisà que les demandes d'homologació han de ser examinades i aprovades per les federacions o associacions nacionals dels països d'origen dels aeronautes, és a dir Suïssa i Gran Bretanya. Només després, els documents són enviats a la seu de la FAI a Lausana (Suïssa), on es decideix l'homologació definitiva, explicà el portaveu. El rècord establert l'any passat per Steve Fossett només va ser homologat per la FAI el mes passat.\nSigui com sigui, els dos aeronautes recorregueren més que els 22.910 quilòmetres oficialment homologats per la FAI com a rècord de distància sense escales per a un globus. El servei de premsa del Breitling Orbiter III havia indicat diumenge passat en la seva direcció a Internet que el globus havia recorregut 24.466 quilòmetres. Dilluns pel matí semblava segur que Piccard i Jones bateren el rècord precedent, i sens dubte el milloraran d'aquí al pròxim cap de setmana, quan preveuen posar-se al Marroc, una vegada completada la seva volta al món. Dilluns pel matí es trobaven a 10.000 metres d'altitud a 9 graus de latitud nord i 165 graus de longitud oest, és a dir uns 1.300 quilòmetres al sud-oest de Honolulú.


Villa California Dènia Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVilla CaliforniaPartida Barranquets Cl-20, 6, Almadrava, Dènia, Espanya, 03779 - Veure al mapaNotable7,1Basada en1comentariVilla CaliforniaVeure més fotosPiscinaVeure més fotosVeure totes les 21 fotos\nDissenyat tant per oci com per negoci, Villa California està situat idealment a Denia; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Villa California és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, aire condicionat, balcó/terrassa, ventilador, aparell de televisió LCD/pantalla de plasma a cada habitació. L'hotel ofereix moltes oportunitats d'oci úniques, com piscina exterior, jardí. Gaudeixi d'incomparable serveis i d'una localització de prestigi a Villa California.\nNúmero de Identificación Fiscal: AT-441690-A Nombre d'habitacions: 1 Mostrar més\nNúmero de llicència: AT-441690-A Mostrar més


El Suprem revoca la sortida laboral de Forcadell i decidirà sobre els altres presos - Diari de Girona\nEl Suprem revoca la sortida laboral de Forcadell i decidirà sobre els altres presos\nL'alt tribunal considera «injustificable» el règim de semillibertat «de facto» que se li va concedir abans de complir una quarta part de la pena · L'Audiència de Girona desestima el recurs de la Fiscalia contra els permisos de Dolors Bassa perquè considera que l'exconsellera ja gaudeix de semillibertat\nEl Tribunal Suprem ha revocat les sortides laborals concedides a Carme Forcadell en virtut de l'article 100.2 del reglament penitenciari abans que aquesta gaudís del tercer grau, en una dura interlocutòria que obre la porta al fet que es pronunciï pròximament sobre la resta de presos del procés.\nEls magistrats que van jutjar l'exvicepresident de la Generalitat Oriol Junqueras i onze líders independentistes més ja tenien a l'horitzó la possibilitat de pronunciar-se sobre el tercer grau que la Generalitat va concedir als nou que van ser condemnats a presó, sempre que aquest, com és previsible, sigui recorregut per la Fiscalia. El que no estava tan clar és que haguessin de debatre sobre l'ara famós article 100.2 del reglament penitenciari, que permet als presos sortir unes hores per treballar o fer voluntariat i del qual els nou condemnats van gaudir abans que se'ls concedís el règim de semillibertat el passat 14 de juny.\nDesprés de ser avalades pel jutge de vigilància penitenciària, la Fiscalia va anar recorrent aquestes sortides davant les respectives audiències provincials, si bé un jutge de Lleida, competent sobre la presó de Mas d'Enric de Tarragona en què es trobava llavors Forcadell, va decidir remetre al Tribunal Suprem el recurs relatiu a l'expresidenta del Parlament. Donada la «falta d'unitat interpretativa» en la jurisprudència, l'assumpte de la competència per decidir sobre els recursos d'apel·lació a aquestes sortides era controvertit, segons va admetre la mateixa Fiscalia del Suprem i reitera l'alt tribunal, que tanca ara el debat en declarar-se competent, per ser el tribunal sentenciador.\nModel d'execució de la pena\nL'article 100.2, argumenta el tribunal, afecta el model d'execució de la pena, com ho fan les classificacions en grau -competència del tribunal que dicta sentència-, per tant, «en tractar-se d'una matèria fa referència a l'execució de la pena», els recursos contra aquest precepte també han de ser examinats per aquest òrgan. La decisió del Suprem va tenir efectes evidents: hores després que es pronunciés, l'Audiència de Barcelona va acordar remetre els recursos de la Fiscalia contra les sortides laborals que es van concedir a l'exconseller Joaquim Forn; al president d'Òmnium Cultural, Jordi Cuixart; i a l'exlíder de l'ANC Jordi Sánchez, els tres també ja en tercer grau.\nPerò no ha fet el mateix l'Audiència de Girona, que en un acte amb data de dimecres -abans que transcendís la resolució del Suprem, també signada dimecres- va desestimar el recurs contra el 100.2 de l'exconsellera Dolors Bassa sense entrar en el fons de l'assumpte en considerar que el debat seria inert perquè la presa ja gaudeix del règim de semillibertat. No ho va considerar així el Suprem, que també tindrà l'última paraula sobre el tercer grau dels nou líders independentistes i qui ha estat contundent en reprovar la decisió de la junta de tractament de la presó sobre les sortides de Forcadell. És «injustificable» aquest règim de semillibertat «de facto» que se li va concedir abans d'haver complert ni una quarta part de la pena (11 anys i mig), diu l'alt tribunal, que adverteix que el 100.2 no pot amagar excarceracions pròpies del tercer grau, i subratlla que les tasques de voluntariat i acompanyament a un familiar per les quals es va flexibilitzar el seu règim, res tenien a veure amb la reinserció de delicte de sedició. La interlocutòria, de què ha estat ponent el president de la Sala, Manuel Marchena, és contundent en la seva desaprovació a la concessió d'aquests permisos a Forcadell donada «l'absència absoluta d'enllaç» entre el programa de tractament i el seu «procés de reinserció social, que, com és obvi, no pot ser aliè al delicte pel qual va ser condemnada».\nJunqueras: «Estem molt orgullosos de tot el que hem fet i estarem orgullosos quan ens tornin a posar a la presó».\nPenes de més de dos anys de presó als assaltants de Blanquerna de Madrid.


L'Ajuntament de Castelló ha activat hui el nou sistema de control d'accessos al nucli històric a través d'un circuit tancat de televisió amb càmeres de reconeixement de matrícules (OCR), sumant-se així al sistema implementat en altres ciutats com Madrid, Barcelona, València, Benidorm, Granada o Logroño. "Hem apostat per aquest sistema de càmeres perquè és el més eficaç, modern i eficient per a controlar els accessos després que s'hagen evidenciat els dèficits del sistema de pilones retràctils que ha estat funcionant en els últims anys a Castelló, per les dificultats tècniques en el seu manteniment i les limitacions per a complir amb el seu objectiu", ha explicat el regidor de Mobilitat Sostenible, Jorge Ribes.\n"Castelló se suma a grans ciutats com Barcelona, Madrid o València per a controlar els accessos de vehicles amb càmeres de reconeixement de matrícules. Un sistema que ens permetrà, a més, obtindre dades a temps real de flux de circulació pel nucli històric i de l'ús de l'espai públic", ha recalcat el regidor. El mateix edil ha posat l'accent que "s'ha canviat el sistema de control de vehicles perquè només circulen pel nucli històric els autoritzats, però no s'ha modificat en cap cas la zona restringida a la circulació, que continua sent la mateixa que ja existia amb les pilones". Així mateix, tampoc han variat els requisits d'autorització que ja es van establir amb l'anterior sistema.


ELS MEMBRES DEL CONSELL EPISCOPAL DE LA DIÒCESI JUREN EL SEU CÀRREC EN UN ACTE AL PALAU EPISCOPAL\n29 de novembre de 2017. 16:31h.\nMons. Taltavull ha fet una crida a "anar a l'essencial de l'Evangeli, tornar a la font i recuperar la seva frescor original".\nEl bisbe de Mallorca, Mons. Sebastià Taltavull, ha presidit avui matí l'acte de jurament del nou equip del consell episcopal de la Diòcesi de Mallorca. Aquest grup de vuit preveres, constituït d'acord amb el càn. 473 §4 del Codi de Dret Canònic, l'ajudarà en el govern diari de la Diòcesi de Mallorca i a fomentar millor l'activitat pastoral.\nL'acte ha començat amb la lectura del nomenament dels nous membres del Consell Episcopal: Antoni Vera Díaz, vicari general; Nadal Bernat Salas, vicari episcopal per a les relacions institucionals i patrimoni històric i cultural; Miquel Gual Tortella, vicari episcopal per a l'educació i la formació; Marià Gastalver Martín, vicari episcopal per al territori de Palma, arxiprestat de Ponent i arxiprestat de Miramar - Vall de Sóller; Antoni Cañellas Borràs, CO, vicari episcopal per a la Vida Consagrada i la Pietat Popular; Eugeni Rodríguez Adrover, vicari episcopal per a l'atenció a les delegacions i als moviments; Francesc Vicens Gomila, vicari episcopal per al territori de l'arxiprestat de Lluc-Raiguer, Nord, Llevant, Migjorn i es Pla i Jaume Estela Cortès confirmat com a canceller – secretari general i secretari del Consell Episcopal i nou moderador de Cúria.\nDesprés de la professió de fe i el jurament, Mn. Antoni Vera, en nom dels membres, ha dirigit unes paraules als nombrosos convidats presents, tot agraint la confiança que el bisbe ha dipositat en ells. Acte seguit, Mons. Taltavull ha explicat la missió específica dels conselleres, orientada en tots els casos a la societat i els seus conciutadans, creients o no creients: "No podem tancar les portes ni el cor a ningú. Son ciutadans de pas universal", afirmà en el seu discurs.\nCada una de les missions assignades té un camp específic, en els quals ha convidat a treballar-hi amb "dedicació plena, actitud de servei i creativitat", així com l'aplicació d'una "pastoral preventiva" que s'avança als esdeveniments. Dos aspectes són, segons Mons. Taltavull, claus en aquest procés: l'eix transversal d'evangelització, perquè "tot el que feim, deim i som ha d'anar impregnat d'aquest esperit evangelitzador" i la comunicació, amb la col·laboració directa amb els mitjans de comunicació. En aquest sentit, ha convidat els mitjans a "ajudar-nos a una informació transparent, que estimi la veritat i l'objectivitat responsable".\nEl Consell es proposa una tasca que abraci tota la realitat del poble de Déu, a través de "molta presència" i amb una actitud d'Església en sortida, com recorda constantment el papa Francesc.\nEl Vicari General i els Vicaris Episcopals tenen totes les facultats que el dret els concedeix amb potestat ordinària i vicària. A tots ells els ha renovat les delegacions i facultats habituals que tenien atorgades anteriorment. El Vicari General i el Canceller – Secretari General són nomenats ad nutum Episcopi, és a dir, que el Bisbe els pot nomenar i remoure quan així ho consideri oportú, d'acord amb l'ordenament canònic. En canvi els Vicaris Episcopals han de ser nomenats per un temps determinat, tal com marca el dret canònic càn. 477 §1, motiu pel qual els vicaris Episcopals han estat nomenats per a 3 anys.


ARAMULTIMÈDIA - Compromís Alcoi demana un espai municipal per a soterrar mascotes\n"A la nostra ciutat hi han censats més de 6000 animals de companyia, però, què ocorre quan arriba el final? On van a parar els nostres companys de quatre potes?". Des de Compromís Alcoi expliquen que les opcions són les mateixes que quan mor una persona: "incineració -col·lectiva o individualitzada, al que segueix el pertinent lliurament de les cendres- o el soterrament". Però diuen des de Compromís que en cas del soterrament les possibilitats es limiten, "a Alcoi hi ha diferents llocs on la gent els soterra sense cap permís, ni reglamentació, és per això, que proposarem la creació d'un espai municipal per soterrar-los o deixar les cendres a la nostra ciutat". Així les coses, Compromís demanarà en el pròxim plenari municipal l'adequació d'un espai municipal per a recordar a les mascotes. "Aquests espais no requereixen de gran quantitat de sol, així que seria fàcil preparar una zona per aquest ús", explica el portaveu de Compromís, Màrius Ivorra, qui diu que volen consensuar la creació d'aquest espai amb "les diferents entitats que defensen el benestar dels animals a la nostra ciutat". Màrius Ivorra conclou dient que "tenim un seriós dèficit d'educació emocional a l'hora d'afrontar la mort de les nostres mascotes. En el cas dels nostres animals de companyia encara existeix incomprensió: hi ha qui no entén que es puga patir tant o més per la mort d'un gos que per la d'un familiar. Però és que, al cap i a la fi, un animal també és part de la família. Un ésser amb el qual, en molts casos, es crea un vincle igual d'estret, o fins i tot major, que el que s'estableix amb qualsevol altre ésser humà".


Guadeix del préstec digital de pel·lícules des d'eBiblioCat\nAra, amb el teu carnet de la biblioteca, ja pots accedir de manera gratuïta a més de dos mil documents audiovisuals del catàleg de la plataforma eFilm. Aquest catàleg, disponible a eBiblioCat, inclou pel·lícules, curtmetratges, concerts i documentals distribuïts per Filmin.\nPer accedir a aquests continguts digitals només has de tenir el carnet d’usuari d’una biblioteca del Sistema de Lectura Pública de Catalunya i identificar-te a la biblioteca digital eBiblioCat (http://ebiblio.cat). Aquest nou servei permet la visualització en streaming de fins a vuit documents cada mes, límit que s’anirà incrementant progressivament amb les incorporacions de nous títols i llicències. El visionat es pot fer des d’ordinadors i dispositius mòbils mitjançant accés per web o aplicació (Android i iOS).\nEls documents seleccionats inicialment inclouen pel·lícules, curtmetratges, documentals i enregistraments de concerts. Es preveu anar afegint altres obres audiovisuals i musicals per augmentar la disponibilitat de col·leccions digitals accessibles per Internet.\neBiblioCat és el servei de préstec digital de les biblioteques públiques de Catalunya que actualment ofereix més de set mil títols de llibres electrònics de manera gratuïta i amb divuit mil usuaris registrats. Durant el 2017, es van realitzar 156.200 préstecs de llibres electrònics. Aquest projecte és fruit de la col·laboració del Servei de Biblioteques del Departament de Cultura de la Generalitat de Catalunya, la Gerència de Serveis de Biblioteques de la Diputació de Barcelona i el Consorci de Biblioteques de Barcelona, amb el suport del Ministeri de Cultura.\nCom agafar en préstec pel·lícules a l'eBiblioCat


SOMA: El cos inert com a protagonista – NouBarris.Net\nSOMA: El cos inert com a protagonista\n29 de febrer de 2000 admin Can Basté\nOrdre i caos a través del fragment i l’imatge humana.\nLa Sala Cava del Centre Civic Can Basté, continualla seva tasca difusora de la fotografia. A partir del dia 2 de març i fins al 2 d’abril estaran exposades les 40 fotografíes de l’obra “Soma” de l’artista José Herrero.\nL’exposició té com a protagonista el cos humà, allò que representa la nostra aparença externa. L’autor parteix de la definició gairabé filosòfica de la paraula original grega, “Soma, designa originalmente al cadàver, lo que resulta del individuo cuando, abandonado por lo que en él encarnaba la vida, queda reducido a una figura inerme”. La presència del cos sense la essència de l’ànima.\nEls organs dels sentits fotografiats quan presenten una patologia, són l’objecte del fotògraf perquè aquests representen el lligam amb l’exterior que de vegades fan del cos algo infranquejable. Davant d’aquest, José Herrero s’ha servit de retrats ordenats per crear una dispersió entre l’ordre de l’imatge i el caos de la fragmentació del cos humà.\nL’inauguració serà el dimecres dos de març a les 20 h., i serà presentada pel mateix autor.\n16 de juny de 2021 Can Basté exposa les imatges amagades als arxius municipals\n← La FIFA estudia augmentar l’alineació d’estrangers al futbol base català\nComença el carnaval a Nou Barris →


El Barça proposa Leo Messi com a candidat a ser condecorat amb la Creu de Sant Jordi - Esport3 - TV3 i Catalunya Ràdio\nEl Barça proposa Leo Messi com a candidat a ser condecorat amb la Creu de Sant Jordi\nSegons ha avançat Mundo Deportivo, la iniciativa ha sorgit des de la junta directiva blaugrana i s'han unit tant la Generalitat com l'Ajuntament de Barcelona\n29/03/2019 - 14.51 Actualitzat 29/03/2019 - 15.07\nMessi celebra un gol amb la samarreta del Barça (Reuters)\nEl FC Barcelona ha proposat Leo Messi per ser condecorat amb la Creu de Sant Jordi, una distinció que atorga la Generalitat des del 1981 i que distingeix "les persones naturals o jurídiques que, pels seus mèrits, hagin prestat serveis destacats a Catalunya en la defensa de la seva identitat o, més generalment, en el pla cívic i cultural".\nSegons ha avançat Mundo Deportivo, la iniciativa ha sorgit des de la junta directiva blaugrana i s'han unit tant la Generalitat com l'Ajuntament de Barcelona. La candidatura de Messi està avalada per tres cartes signades pel president del club blaugrana, Josep Maria Bartomeu; el secretari general de l'Esport, Gerard Figueras, i la comissionada d'Esports del consistori barceloní, Marta Carranza.\nLa cerimònia d'entrega de les Creus de Sant Jordi d'aquest any està prevista que es faci el 8 de maig al Gran Teatre del Liceu. En cas de ser un dels guardonats, Messi es podria perdre la cita ja que la gala coincideix amb les semifinals de la Lliga de Campions en l'hipotètic cas que el Barça s'hagi classificat.


Transport.cat • Mostra el tema - TMB L1 (Transversal): 6000 i 4000R\nTMB L1 (Transversal): 6000 i 4000R\n432 entrades • Pàgina 20 de 22 • 1 ... 17, 18, 19, 20, 21, 22\nRe: TMB L1 (Transversal): 6000 i 4000R\nAutor: El LLOP » Divendres 02/07/2010 6:59\naquí us adjunto fotos dels trens que estan en remodelació actualment:\nmotor 4009 ja retallat\ninterior del 4010 completament buit.\nAutor: metring » Divendres 02/07/2010 8:11\nI qui s'encarrega actualment? Els mateixos treballadors de TMB? Perquè Temoinsa ja sabem que van plegar...\nAutor: El LLOP » Divendres 02/07/2010 8:19\npotser es van comprometre a acabar la feina. O un altre empresa s'ha fet càrrec amb les mateixes condicions.\nAutor: calisay » Divendres 02/07/2010 9:22\nEl LLOP ha escrit: potser es van comprometre a acabar la feina. O un altre empresa s'ha fet càrrec amb les mateixes condicions.\nAixò seria bo saber-ho, de cara a saber quin futur li espera a aquest material que toca reformar.\nAutor: Miquel » Divendres 02/07/2010 13:06\nmetring ha escrit: I qui s'encarrega actualment? Els mateixos treballadors de TMB? Perquè Temoinsa ja sabem que van plegar...\nPerò no era Tradinsa, que baixaven a Barcelona a reformar-los?\nAutor: metring » Divendres 02/07/2010 15:10\nNo, Tradinsa són els qui reformen els 3000, però no ho fan als tallers de TMB, sino que els traslladen fins a la seva nau de Puigverd de Lleida.\nAutor: oriolp13 » Dijous 14/10/2010 14:01\nAprofito per dir que els 4000 no reformats cada dia estàn pitjors...\nLa unitat 4003 aquest mati tenia un toll d'aigua bastant gran al terra fruit de l'aparell d'aire acondicionat, i anava caient des del sostre. Per altra banda el sostre exterior de la unitat estava ronyós i oxidat...\nN'hi ha que prefereixen reformar que fer manteniment\nAutor: Guigui » Dijous 14/10/2010 22:03\nL'excusa perfecta perquè "agraïm" a TMB la retirada dels darrers metros amb seients mitjanament còmodes i la seva substitució per txeques mòbils.\nAutor: Ismael_BCN » Dimecres 08/12/2010 21:33\nAixo e sveritat els seients dels 3000 reformats no m' agraden si els seients que abns eran de 4 persones ara son de 3 personaes perque 4 persones no hi caben i estan esperant a quee sreformin tots els 3000 per continuar amb els 4000?, perque tambe es mereixen tots la reforma encara que tingui els seus defectes com els seients i que jo haguera canviat també la palanca de obertura de portes per un boto, perque no se vosaltres pero a mi les palanques se em queden trabades i hi ha que donarli dues vegades, perque s obri.\nMembre des de: Dijous 29/07/2010 15:52\nManegar bé les palanques\nAutor: Guigui » Dimecres 08/12/2010 21:54\nIsmael_BCN ha escrit: a mi les palanques se em queden trabades i hi ha que donarli dues vegades, perque s obri.\nLes palanques cal mantenir-les premudes fins que s'obrin les portes. Això de fer-les anar i tornar contínuament és una mania de la gent que no fa sinó impedir l'obertura.\n4000 a reformar\nAutor: Guigui » Dijous 31/03/2011 18:20\nAquesta tarda he vist, a l'A-2 a l'alçada d'Igualada, un cotxe 4000 carregat en un camió en sentit Lleida.\nAutor: metring » Dijous 31/03/2011 18:23\nA les hores, és que segurament el reformaran a Tradinsa, a l'igual que han fet amb els 3000.\nRe: 4000 a reformar\nAutor: UT440_132M » Dijous 31/03/2011 22:26\nGuigui ha escrit: Aquesta tarda he vist, a l'A-2 a l'alçada d'Igualada, un cotxe 4000 carregat en un camió en sentit Lleida.\nJo també els he vist a Cornellà, eren dos cotxes motors i un remolc, els motors eren el 4087 i 4086.\nAutor: Nozomi » Dijous 31/03/2011 22:41\nDeberían dejar algún 4000 sin reformar pero "adecentado", les he ido cogiendo cariño a estos trenes desde que cojo la L1 cada día, tienen un aire muy "Nueva York", de hecho, cuando viene un 4000R siento una pequeña decepción, mira que son incómodos los trenes reformados!\nAutor: 122-042-132 » Dissabte 02/04/2011 13:37\nPrecisament aire NY, no en tenen gens. Evidenment que cadascu pot tindre els seus gustos, però NY!. A nivell de disseny no tenen res a veure, esteticament aqui son molt angulosos, allà arrodonits; materials tampoc, aqui hi ha molta profusió de plàstics, allà tot és acer inox i alumini. Ho sento Nozomi, però no m'encaixa gens la similitud. Salut!\nAutor: Nozomi » Dissabte 02/04/2011 14:43\nNo me refería tanto al aspecto de diseño, sí a lo descuidado y especialmente al traqueteo y la sensación de velocidad que coge entre Glòries y Marina, o te agarras o te vas al suelo\nAutor: metring » Dissabte 02/04/2011 16:40\nNozomi ha escrit: No me refería tanto al aspecto de diseño, sí a lo descuidado y especialmente al traqueteo y la sensación de velocidad que coge entre Glòries y Marina, o te agarras o te vas al suelo\nImagino que te refieres al aire bucólico de las cosas degradadas. Aunque lo de que a veces te vas al suelo, creo que pasa con todos los trenes, depende de quien conduce.\nAutor: Guigui » Dissabte 02/04/2011 17:50\nTambé passa a l'L4 entre Urquinaona i Passeig de Gràcia, i els trens són dels més moderns de la xarxa.\nAutor: wefer » Dissabte 02/04/2011 19:51\nNozomi ha escrit: la sensación de velocidad que coge entre Glòries y Marina, o te agarras o te vas al suelo\nCrec que no és només sensació, sinó que aquell tram es fa realment "a fons".\nA més, en la zona més ràpida hi ha una corba molt curta però força sobtada que dóna la sensació que tu dius, sobretot sentit Pl. Catalunya. A més, ve just després d'una molt lleugera corba en sentit contrari, que accentua la fuetada i fins i tot de vegades sembla que el tren s'hagi de sortir de la via. La sensació es dóna sobretot en els 4000. Esperem que això sí que sigui només una sensació...\nJa veurem si arribem amb 4000 sense reformar fins a final d'any. Jo encara en veig molts, però si ara es comencen a posar les piles, potser aquest sigui l'últim anys dels 4000 originals.\nPel que fa a l'interiorisme, els 4000 originals són més còmodes en el 90% dels casos, és a dir, sempre que no sigui hora punta. Els seients permeten tenir més espai, i si vas dret tens més llocs on recolzar-te còmodament. En canvi, a l'hora de màxima afluència la seva disposició de seients fa que tinguin menys capacitat i són realment incòmodes. Clar que si no posessin només un tren cada 3:30, això es solucionaria sense necessitat d'haver de fer els trens més incòmodes.\nAutor: pau5321 » Diumenge 03/04/2011 18:11\nNozomi ha escrit: Deberían dejar algún 4000 sin reformar pero "adecentado", les he ido cogiendo cariño a estos trenes desde que cojo la L1 cada día, tienen un aire muy "Nueva York", de hecho, cuando viene un 4000R siento una pequeña decepción, mira que son incómodos los trenes reformados!\nSe podrían conservar sin reformar los 4000 ya adaptados a PMR, que tienen los mismos asientos igual de cómodos, se diferencian del resto por la pegatina de PMR, el espacio reservado para minusválidos, y el suelo azul.


Finalitza el procés de creació de la Fundació Vedruna Catalunya Educació | CatalunyaReligió.cat\nFinalitza el procés de creació de la Fundació Vedruna Catalunya Educació\n(Vedruna) Aquest dimarts, festivitat de Santa Joaquima de Vedruna, es va fer la fusió definitiva de totes les fundacions Vedruna catalanes a la Fundació Vedruna Catalunya Educació. Vedruna Catalunya Educació és una fundació que ha estat promoguda per la Congregació de Germanes Carmelites de la Caritat Vedruna i que aplega a les trenta-quatre escoles Vedruna de Catalunya i dues escoles més adherides al projecte educatiu.\nAquest procés es va iniciar el 2016 amb la constitució de la Fundació Vedruna Catalunya Educació, va continuar el 2017 amb la fusió de les fundacions Vedruna de la província canònica de Tarragona i finalment ha acabat el 2018 amb la fusió de la Fundació Vedruna Barcelona, de la Fundació Vedruna Girona i de la Fundació Paula Delpuig de Tona.\nL’escola Vedruna, iniciada per Joaquima de Vedruna el 26 de febrer de 1826 a Vic, ha arrelat amb força en l’estructura educativa del país. Avui, està integrada per trenta-sis escoles amb una llarga història que configuren la xarxa educativa concertada més gran de Catalunya.\nLa Fundació Vedruna Catalunya Educació vol continuar donant resposta al somni educatiu de Joaquima de Vedruna. Això és, una escola al servei de l’educació cristiana en el marc d’una escola catalana de qualitat. Totes les escoles que formen part de la Fundació Vedruna Catalunya Educació comparteixen un Projecte Educatiu que orienta el propòsit educador i explicita un estil d’educar inspirat en la Proposta Educativa Vedruna, i en el tarannà i l’obra de Joaquima de Vedruna, en clau del segle XXI.\nLa Fundació Vedruna Catalunya Educació neix doncs, per projectar les escoles Vedruna cap al futur. Com deia Joaquima de Vedruna: "Esperem que amb l'ajuda de Déu tot anirà bé, més del que podem imaginar".\nFundació Vedruna Catalunya Educació, Tarraconense, Educació, Vida Religiosa, Vedruna


Informació Pagament Reciclatge de Llibres\nVos informem que el proper dimecres, dia 2 de noviembre, de 14 a 15h, estarem a la Biblioteca per fer el pagament a aquells alumnes que tinguin llibres pendents de cobrar.\nRead more acerca de Informació Pagament Reciclatge de Llibres\nActivitat extraescolar d’Anglès\nBENVOLGUTS PARES I MARES Un any més l'APIMA de l'IES JM Llompart organitza l'activitat extraescolar d'anglès ofertada per Ocidiomes. Serà els dimecres de 14 a 15h, sempre i quan hi hagi un mínim de 10 alumnes. La inscripció es pot fer de 3 maneres: - escanejar el full d'inscripció una vegada omplert i enviar-ho a la direcció de correu indicada al full. - trucar per telèfon a Ocidiomes i donar les dades per telèfon. - entregar personalment el full d'inscripció a l'oficina d'Ocidiomes. Per tal de començar l'activitat el més aviat possible pregam es faci la inscripció dins aquesta setmana. Esperam que l'activitat sigui del vostre interès. Per favor pregariem faceu extensiva la informació d'aquesta activitat a tots els pares d'alumnes que conegueu, socis o no de l'apima. Moltes gràcies\nRead more acerca de Activitat extraescolar d’Anglès\nDes de la junta directiva de l'APIMA volem donar les gràcies als pares i mares que varen assistir a l'Assemblea. Esperem poder comptar amb tots vosaltres, i amb els que no varen poder venir, per fer de la APIMA una associació activa durant aquest curs 2016-2017. Junta Directiva\nRead more acerca de AGRAÏMENT ASSEMBLEA


Tots SOM Vinaròs i PVI voten a favor de la moció del PP per a reprovar a l'alcalde de Vinaròs pel affaire de l'amic invisible que ha trencat el govern municipal. - SER Maestrat\n22/01/2022 19/01/2022 por Julio Vidal\nEl ple de Vinaròs celebrat aquesta tarda ha aprovat una moció del PP reprovant a l’alcalde socialista Guillen Alsina a causa de l’incident del “amic invisible” que ha provocat el trencament del govern municipal i la dimissió del regidor socialista José Chaler autor del regal nefast a Ana Fibla de TSV\nEl PP ha aconseguit el suport a la seva moció de reprovació de 2 regidors de Tots SOM Vinaròs ja que la tercera, precisament Ana Fibla, no ha assistit pel decés d’un familiar pròxim. També han votat a favor de la reprovació les dues regidores del Partit de Vinaròs Independent.\nInicialment la reprovació era per a José Chaler regidor d’Urbanisme i autor del regal macabre que va provocar la crisi (cap de xai i vísceres) i per a l’alcalde.\nNo obstant això aquest matí ha dimitit com a regidor José Chaler, com va demanar la portaveu de Tots SOM Vinaròs Ana Fibla, ( afí a Podem) i socis de govern al costat de Compromís i Pspv. Aquesta dimissió no ha impedit que els regidors de TSV deixin el govern tripartit després de la destitució de Fibla de les seves delegacions per part de l’alcalde en considerar que ha estat ella qui no ha complert el que s’havia pactat per a solucionar la crisi. Alsina demanava que Fibla es retractés de les acusacions que va llançar contra ell en roda de premsa després que per part socialista hagués dimitit Chaler.\nFitur 2022: Alcalà encara els Plans de Sostenibilitat turística amb fons europeus


PP - PSOE, "TANTO MONTA MONTA TANTO" - ELS PATRIOTES\nPP - PSOE, "TANTO MONTA MONTA TANTO"\n13 DE MAIG I DESCOMPTANT.\nNo, no és baladí el que opinen els expresidents espanyols. Algú els va anomenar com gerros xinesos que tenen molt valor, però que ningú sap on posar-los. El que diu l’Aznar, i ja ens te acostumats, “abans és trencarà Catalunya”, proposa constantment l’amenaça i la por com remei per acabar amb el nostre procés. Des de les FAES, Catalunya no ha rebut ni una sola paraula amable al voltant de, negociació, pacte o democràcia.\n“Si el país ho necessita”, cal fer una coalició de govern PP-PSOE, diu Felipe Gonzalez. És evident que és refereix a l’únic país que per ells existeix, Espanya. Felipe Gonzalez torna ha situar el debat, en defensar per sobre de ideologies la unitat d’Espanya i d’un bipartidisme repartidor de poder i d’influències.\nEsquerres i dretes espanyoles varen dir NO al poble català perquè exercís el dret a votar i decidir el seu futur. Ara dretes i esquerres fan un pas més per impedir qualsevol dret de poble amb l’excusa de que perilla la seva nació. Una vegada més l’esquerra espanyola entoma els postulats més antidemocràtics i nega els drets dels pobles. Aquesta possible aliança seria la fi per construir una confederació d’Estats i és la definitiva estocada per qualsevol tercera via.\nEls sindicats de classe, que tenen com referència política, el socialisme, haurien de prendre bona nota si és produís aquesta coalició. Ja és infumable i segur que gens defensable que el PSOE amb els del PSC, hagin votat conjuntament amb la dreta més corrupta de la historia per prohibir als catalans que votin. Fer un govern de coalició amb la dreta rància, cavernaria i corrupta espanyola, hauria d’allunyar als treballadors dels postulats que practiquen els “socialistes” espanyols.\nEl PSOE i el PP a més de dir que volen defensar la seva Espanya amb el seu model socioeconòmic, el que volen, i no ho diuen, és defensar el seu estatus i les seves misèries i els hi és igual el com.


òscargid: mayo 2008\nDe sopar amb el Josep i el Carlos\nAquesta nit he sopat amb dues persones inesgotables: dues persones amb compromisos, idees i ideals que sempre han tingut les coses ben clares i que fa anys que treballen per a ells i per als demés. El Carlos de Cires i el Josep són d'aquell tipus de persones que fan falta avui en dia. Líders d'opinió, activistes i uns grans RRPP. El sopar ha estat molt amé i interessant i he pres bona nota dels consells i de tot el que m'han explicat.\nI després de sopar, a la 1 de la matinada, en comptes de sortir de festa... ha treballar! Sí, no tothom sap que el defensor és defensor les 24 hores... i avui tocava acompanyar a uns veïns i comprovar amb ells que les mesures presses per garantir el seu descans nocturn han tingt efecte. Això és un bon exemple del compromís i inesgotabilitat, en aquest cas, del Josep.\nAquesta foto és just a l'acabar el sopar, al mateix restaurant que, per cert, em va agradar molt!\nPublicado por òscargid en 9:27 2 comentarios:\nL'aniversari de l'Anna i de la Montse\nAquest dissabte vam celebrar l'aniversari de l'Anna i de la Montse sopant plegats. Trobo molt a faltar el fet de no poder-nos veure tant sovint! Però com a mínim ja tenim una festassa al calendari: a l'octubre, a la inauguració del pis!\nPublicado por òscargid en 16:22 No hay comentarios:\nUn gran event a Diagonal Mar\nFa 3 hores que estic pel meu despatx... però fins ara no he pogut escriure al blog. Vinc de Diagonal Mar, on avui hem tingut un acte dedicat als joves dissenyadors de moda. I fins ara he estat contactant amb premsa i enviant fotos i la nota de premsa. La iniciativa penso que està molt bé: donar l'oportunitat als estudiants de moda de Barcelona d'ensenyar les seves propostes en un entorn públic, real i amb gran cobertura mediàtica. A més, el guanyador del concurs serà la imatge de la nova campanya publicitària de Diagonal Mar.\nEstic molt content i satisfet d'haver format part de l'equip de l'organització d'aquest acte. M'ho he passat molt bé, sobretot pel fet de treballar amb gent molt professional, cadascú al seu àmbit. A més, he pogut treballar també amb el Josep Lobató, que és bon tiu i una persona molt agradable.\nPublicado por òscargid en 17:59 1 comentario:


Rock Falls (Iowa) - Viquipèdia, l'enciclopèdia lliure\n43° 12′ 22″ N, 93° 05′ 10″ O / 43.206111111111°N,93.086111111111°O / 43.206111111111; -93.086111111111\n543.897 m2 (0,543897 km2)\nRock Falls és una població dels Estats Units a l'estat d'Iowa. Segons el cens del 2000 tenia una població de 170 habitants.\nSegons el cens del 2000, Rock Falls tenia 170 habitants, 68 habitatges, i 55 famílies. La densitat de població era de 312,6 habitants per km².\nDels 68 habitatges en un 32,4% hi vivien nens de menys de 18 anys, en un 69,1% hi vivien parelles casades, en un 5,9% dones solteres, i en un 19,1% no eren unitats familiars. En el 17,6% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,76.\nPer edats la població es repartia de la següent manera: un 22,4% tenia menys de 18 anys, un 5,9% entre 18 i 24, un 29,4% entre 25 i 44, un 25,9% de 45 a 60 i un 16,5% 65 anys o més.\nLa renda mediana per habitatge era de 40.714 $ i la renda mediana per família de 42.917 $. Els homes tenien una renda mediana de 28.750 $ mentre que les dones 16.719 $. La renda per capita de la població era de 17.523 $. Cap de les famílies i l'1,1% de la població estaven per davall del llindar de pobresa.\nManly (13 km)\nMason City (11 km)\nObtingut de «https://ca.wikipedia.org/w/index.php?title=Rock_Falls_(Iowa)&oldid=19030099»\nLa pàgina va ser modificada per darrera vegada el 22 oct 2017 a les 00:49.


La petició de Dani Alves al FC Barcelona - XCatalunya.cat\nDani Alves vol continuar\nEl FC Barcelona dona per acabada la temporada. L’objectiu final de l’equip era classificar-se per la Champions League i aconseguir la segona posició per tal d’accedir a la pròxima edició de la Supercopa d’Espanya. Ambdues fites (insuficients) s’han aconseguit. Manca un partit per acabar la temporada 2021/2022, però és del tot intranscendent i servirà per exhibir els jugadors que han de ser venuts o cedits.\nEl Barça ha de prendre decisions importants tant pel que fa les altes com les baixes. La continuïtat de Dani Alves està sobre la taula. En principi, el lateral brasiler va signar per mitja temporada, amb un salari de 100.000 euros més un bonus de tres milions d’euros si jugava el 60% dels partits. Els ha jugat. Ha disputat 16 dels 22 partits que ha jugat l’equip, sense comptar l’Europa League, competició en la qual no estava inscrit.\nEl jugador voldria continuar perquè el seu objectiu és disputar el Mundial de Qatar que tindrà lloc el proper novembre. Dani Alves vol defensar la samarreta del Brasil i creu que la millor manera de fer-ho serà tenint minuts i mantenint la regularitat. No exigeix renovar fins a finals de la temporada 2023 i es conforma en una renovació parcial, fins a 31 de desembre de 2022. De moment, no hi ha res signat, però les negociacions van pel bon camí.\nUna vegada finalitzi el Mundial s’obren tres escenaris i tots tres són possibles i viables. El primer, és que el futbolista continuï vestint la samarreta del Barça fins a final de temporada. El segon, que fitxi per un altre equip fins a final de curs, possiblement un conjunt de la lliga de Brasil, amb menys exigències competitives. I un tercer escenari que seria la retirada i la seva incorporació en un càrrec tècnic, ja que té tota la confiança tant de la Directiva com del vestidor.\nAnterior L’equip preferit dels fills de Gerard Piqué i Shakira\nNePròximxt [VÍDEO]: El gest viral del fill de Leo Messi quan arriba a Barcelona\n7 pensaments en “La petició de Dani Alves al FC Barcelona”\nRetroping: El Barça prepara el fitxatge de la perla de l'Aston Villa, que acaba contracte el 2023 - XCatalunya.cat\nRetroping: El Chelsea s'interessa per aquest jugador del Barça i el club català ho ha d'aprofitar - XCatalunya.cat\nRetroping: La reunió clau per la renovació de Dani Alves - XCatalunya.cat\nRetroping: Un equip francès s'enduria Samuel Umtiti... si es compleix aquesta condició - XCatalunya.cat\nRetroping: Samuel Eto'o deixa aquesta frase contra la seva filla - XCatalunya.cat\nRetroping: [VÍDEO]: Dani Alves comença les seves vacances fent-la grossa a Instagram amb una ampolla de cava - XCatalunya.cat


Lliçó pràctica de Sada, Oleson i Nachbar a 800 nens\nEl pavelló de l’Illa Diagonal ha acollit les escoles Ítaca i Santa Teresa de Lisieux 80 d’aquests 800 nens i nenes han tingut la fortuna d’interactuar amb els jugadors blaugrana És la cinquena visita que fan els jugadors del Barça aquesta temporada\nClínic de bàsquet amb majúscules el que han impartit aquest dimarts a la tarda tres dels integrants de la primera plantilla del bàsquet blaugrana. Víctor Sada, Brad Oleson i Bostjan Nachbar han fet les delícies dels gairebé 800 nens i nenes de dues escoles de Barcelona que s’han donat cita al pavelló de l’Illa Diagonal, en concret de les escoles Ítaca i Santa Teresa de Lisieux.\n80 d’aquests nens i nenes han interactuat amb els jugadors barcelonistes amb el suport de 15 monitors.\nCinquena sortida de la temporada\nEn el marc de col·laboració que mantenen la Fundació del Bàsquet Català amb el FC Barcelona per apropar l’esport d’elit a les escoles, la d’avui ha estat la cinquena visita a un recinte escolar o similar per explicar, apropar i sentir el bàsquet des de més a prop amb jugadors professionals de primer nivell com ha estat el cas dels tres integrants de l’equip que entrena Xavi Pascual.\nÉs la cinquena visita de jugadors barcelonistes després de les ja fetes a les zones del Bon Pastor, el Raval, Vallcarca i Gràcia.


Girona promociona Dalí, La Cuina del Vent i la Costa Brava a Brussel·les - El Gerió Digital\nMés de 600.000 turistes belgues visiten cada any Catalunya\nDimecres, 2 de març de 2016 11:40h\n120 agents i operadors turístics belgues i una vintena de periodistes especialitzats participen en aquests actes\nMés de 600.000 turistes belgues ja visiten cada any Catalunya: s'hi gasten, de mitjana, 720 euros per persona, una despesa total propera als 500 milions d'euros. Per intentar atreure'n encara més, el Patronat de Turisme Costa Brava Girona i una vintena d'empresaris i entitats del sector han viatjat aquesta setmana a Brussel·les. "Després del mercat francès, el belga és un dels més importants i hem vingut a Brussel·les a promocionar la Costa Brava i els seus valors, no només el turisme de sol i platja, sinó també el cultural, arquitectònic i, sobretot, gastronòmic", ha explicat l'alcaldessa de Figueres i vicepresidenta del Patronat, Marta Felip.\n120 agents i operadors turístics belgues i una vintena de periodistes especialitzats en cultura i turisme del 'plat pays' han participat en els actes promocionals i comercials organitzats pel Patronat: una degustació de La Cuina del Vent empordanesa a l'Hotel Métropole de la capital comunitària, una presentació audiovisual de la destinació Costa Brava i Pirineu de Girona i una visita a l'exposició 'Dalí, Breaking News', formada per 38 fotografies del Dalí més mediàtic amb els atractius i recursos paisatgístics de la Costa Brava. Empresaris hotelers de les comarques gironines, agències de viatge, clubs de golf, càmpings i empreses d'activitats de turisme actiu s'han pogut entrevistar amb operadors turístics belgues i presentar la seva oferta per a la temporada 2016.\n"El belga és un mercat molt interessant i fidel a la Costa Brava i és un moment molt oportú, amb el tancament d'altres mercats complicats, per poder augmentar encara més el nombre de turistes", ha assegurat el director del Patronat, Ramon Ramos. El gerent del Grup Terraza de Roses, Miquel Gotanegra, ho confirma: "Som una destinació segura, que està preparada tant a nivell sanitari com a nivell de seguretat". "Hem tingut una acollida molt bona, els belgues realment aprecien molt el nostre territori i els seus valors en el món de la gastronomia, l'oci i el temps lliure, amb empreses d'aventura molt especialitzades, camps de golf i la sort d'estar al bell mig del triangle dalinià", ha explicat Gotanegra, després d'entrevistar-se amb operadors turístics belgues. Ramos ha destacat "el nivell molt alt de qualitat" i del sector turístic gironí, però també "el clima i la natura". "Treballem per posar en contacte empreses del sector turístic de totes dues regions perquè generin i ampliïn les seves oportunitats de negoci", ha defensat també el president de la Diputació de Girona i del Patronat, Pere Pila.\nEntre el gener i el setembre de l'any passat, 488.500 turistes belgues van visitar Catalunya. El 75% són neerlandòfons i el 50% es desplacen en el seu propi cotxe durant les vacances d'estiu. L'estada mitjana és de 9,5 dies, preferentment en hotels i apartaments turístics.


El president de l'Eurocambra demana a la Comissió "aclarir el calendari i l'ambició" del pla per rellançar l'economia La República\nEl president de l’Eurocambra demana a la Comissió “aclarir el calendari i l’ambició” del pla per rellançar l’economia\nACN Brussel·les.-El president de l’Eurocambra, David Sassoli, ha demanat a la presidenta de la Comissió Europea, Ursula von der Leyen, “aclarir el calendari i l’ambició” de la seva proposta per […]\nACN Brussel·les.-El president de l’Eurocambra, David Sassoli, ha demanat a la presidenta de la Comissió Europea, Ursula von der Leyen, “aclarir el calendari i l’ambició” de la seva proposta per rellançar l’economia. En una reunió amb els líders dels grups de l’Eurocambra, Sassoli ha reclamat “claredat” a la presidenta de la Comissió en una trobada que ha qualificat de “base per a un compromís comú”. Per la seva banda, la Comissió Europea assegura estar encara “treballant intensament” en la proposta, que descarta presentar de manera immediata. “La proposta no vindrà demà, sinó quan estigui preparada”, ha dit el portaveu comunitari, Eric Mamer.\nTal com li va encarregar el Consell Europeu, la Comissió ha de presentar una proposta tant per al nou pressupost europeu per als pròxims set anys com per al Fons Europeu de Reconstrucció. “La presentarem quan estigui madura i preparada per ser discutida”, ha assenyalat el portaveu comunitari després de la reunió.La reunió amb la presidenta de la Comissió arriba un dia després que els eurodiputats li demanessin en la comissió de Pressupost presentar un pla de contingència abans del 15 de juny per assegurar el finançament dels programes europeus a partir del 2021 en cas que els estats i l’Eurocambra no hagin pactat un nou pressupost per a aquella data.


Grau en Enginyeria mecànica a Girona per Escola Politècnica Superior de la Universitat de Girona (UdG) - educaweb.cat\nEls estudis de grau d'Enginyeria Mecànica condueixen a l'obtenció d'una titulació que ofereix grans possibilitats d'inserció immediata en el món laboral, tant en la indústria, els serveis i l'Administració, com en l'exercici lliure de la professió. Proporciona, doncs, coneixements i competències d'actuació en un dels sectors més importants per al desenvolupament econòmic actual.\nPer accedir als estudis han de tenir coneixements de matemàtiques, física i dibuix tècnic. També és molt convenient tenir capacitat per a la visió espacial, és a dir, facilitat d'imaginar i treballar amb cossos geomètrics. Aquesta facultat es practica amb el dibuix tècnic i en els treballs mitjançant objectes mecànics.\nFonaments d'estadística (B): 6,00 crèdits\nMecànica de fluids i termotècnia (OB): 6,00 crèdits\nFonaments de mecànica i resistència de materials (OB): 12,00 crèdits\nEnginyeria gràfica i disseny (OB): 8,00 crèdits\nEstructures i resistència de materials (OB): 9,00 crèdits\nCàlcul i disseny de màquines (OB): 6,00 crèdits\nSistemes elèctrics, electrònics i automàtics (OB): 9,00 crèdits\nEnginyeria tèrmica i de fluids (OB): 12,00 crèdits\nEstructures i resistència de materials (OB): 12,00 crèdits\nProcessos de fabricació (OB): 9,00 crèdits\nOptatives generals i pràctiques externes (OP): 15,00 crèdits\nOptatives intensificació 20,00 crèdits\nEls titulats en Enginyeria Mecànica estan capacitats per redactar, firmar i dirigir projectes en l'àmbit de l'enginyeria industrial, que tinguin per objecte, segons l'especialitat, la construcció, reforma, reparació, conservació, demolició, fabricació, instal · lació, muntatge o explotació de estructures, equips mecànics, instal · lacions energètiques, instal · lacions elèctriques i electròniques, instal · lacions i plantes industrials i processos de fabricació i automatització. No obstant això, els titulats en Enginyeria Mecànica estan capacitats per exercir la docència en diversos graus d'acord a la normativa vigent i per dirigir tota classe d'indústries o explotacions.\n206 persones s'han interessat en aquest curs en els últims 3 mesos


Desembre | 2004 | Muntanya.net\nTempestes de neu\nPublicat el 25 Desembre 2004 per muntanya\nAvui és Nadal. Dia estrany, ple d’elements bonics i d’altres que et fan desitjar que arribi la nit. Tanmateix avui estic amb un ull pendent de la meteorologia, ja que les previsions parlen de tempestes de neu, baixada de temperatures, … Continua llegint →\nComentaris tancats a Tempestes de neu\nEl Canigó ha crescut!\nPublicat el 22 Desembre 2004 per muntanya\nFa pocs dies va aparèixer en diversos mitjans de comunicació la noticia que l’alçada del Canigó ha variat. Recents amidaments duts a terme per l’Institut Geogràfic Nacional francès amb tecnologia Gps han fixat l’alçaria actual del Canigó en 2.784,66 metres, … Continua llegint →\nEn record de Josep Romeu\nPublicat el 21 Desembre 2004 per muntanya\nEl passat dissabte 18 de desembre de 2004 va morir Josep Romeu i Figueras. Em penso que avui en dia poca gent el coneixia, i encara era menys conegut entre el jovent. Escriptor, poeta, filòleg, medievalista, era un home de … Continua llegint →\nSenderisme i Administració Pública\nPublicat el 15 Desembre 2004 per muntanya\nFa poc ha saltat la noticia que la federació navarresa de muntanya ha decidit descatalogar tots els seus senders. No sé ben bé que vol dir això, però sembla que significa que la federació ha decidit retirar els seus senders … Continua llegint →\nComentaris tancats a Senderisme i Administració Pública\nEleccions a la Feec\nPublicat el 14 Desembre 2004 per muntanya\nAquests dies està tenint lloc el procés de renovació de la Junta Directiva de la FEEC. De fet s’acaba de proclamar oficialment com a guanyadora l’única candidatura presentada, que està encapçalada per l’anterior president, amb una certa renovació de càrrecs. … Continua llegint →\nComentaris tancats a Eleccions a la Feec\nPublicat el 13 Desembre 2004 per muntanya\nHe tornat al Pedró. Em mancava l’ascensió pel vessant oest, i ahir vaig deixar el cotxe al poblet de l’Alzina, al capdamunt de la Vall d’Alinya. Terra aspre, seca i esquiva, amb trams calcaris i seques garrotxes. Primer por bosc, … Continua llegint →\nComentaris tancats a Port del Comte\nAmerican Alpine Journal 2004\nPublicat el 11 Desembre 2004 per muntanya\nUna de les coses que he fet durant el llarg pont de la Puríssima ha estat llegir amb calma l’American Alpine Journal corresponent a l’any 2004. Aquesta revista és un anuari americà que recull a les seves planes (enguany prop … Continua llegint →\nComentaris tancats a American Alpine Journal 2004\nElogi del senderisme\nPublicat el 9 Desembre 2004 per muntanya\nAcabo de llegir un llibre excepcional. És titula Eloge de la marche i ha estat escrit per l’antropòleg francès David le Breton. Aquest és un autor interessant, amb un altre text vinculat amb el muntanyisme, en un estudi sobre els … Continua llegint →\nComentaris tancats a Elogi del senderisme\nEn record de David Thoreau i de Walden.\nPublicat el 1 Desembre 2004 per muntanya\nEnguany es celebra el 150è aniversari de la celebració del llibre Walden. Voldria aprofitar aquesta efemèride per recordar aquesta obra i per reivindicar el seu autor, el filòsof David Thoreau (1817-1862), de que ningú s’enrecorda. Thoreau, nordamericà, és un filòsof … Continua llegint →


Política de privacitat – Amarar Creacions\nComplint amb la Llei 34/2002, de l’11 de juliol de 2002, de Serveis de la Societat de la Informació i del Comerç Electrònic, l’informem que la pàgina web www.amararcreacions.com és titularitat de Catalina Barceló Maimó (d’ara endavant Jo), amb DNI 37.339.799 N amb residència a Cas Concos 07208, Illes Balears, Espanya, propietària de AMARAR CREACIONS.\nAquesta Política de Privacitat estableix les bases sobre les que Jo, tracto les dades personals que me facilites durant la teva activitat a la página web www.amararcreacions.com (d’ara endavant, “la Web”).\nAixí, quan usis la web o sigui necessari accedir a qualsevol tipus d’informació que me permeti indentificar-te, com nom i cognoms, correu electrònic, adreces de facturació o enviament, número de telèfon, tipus de dispositiu o número de targeta de dèbit o crèdit, etc. (en endavant, “Dades Personals”),estaràs sota l’aplicació d’aquesta Política de Privacitat, juntament amb les condicions d’ús i Compra, i altres documents referenciats en les mateixes vigents en cada moment, havent de revisar els esmentats textos per comprovar que estàs d’acord amb ells. És la teva responsabilitat llegir-los periòdicament, ja que resultaran aplicables aquells que es troben vigents en el moment d’ús de la web.\nLes dades que es recullen amb la teva activitat a www.amararcreacions.com són les següent amb les finalitats que s’hi detallen:\nSi te registres a les newsletters de la web:en cas de registrar-te per rebre newsletters sense ser client es recull el teu nom, correu electrònic i la data i hora de subscripció. Així mateix, queden registrats a les bases de dades les notificacions de posts i newsletters que se t’han enviat, especificant-se el missatge enviat, la data i hora d’enviament, i si aquest ha estat visualitzat pel receptor.\nSi com a client dones el teu consentiment perquè se t’enviin correus electrònics, de noves entrades, nous producte i/o comunicacions comercials es tenen en compte les dades facilitades en el registre de client: nom i correu electrònic, i els grups de newsletters als quals t’has apuntat. Així mateix, queden registrats a les bases de dades les notificacions de posts i newsletters que se t’han enviat, especificant-se el missatge enviat, la data i hora d’enviament, i si aquest ha estat visualitzat pel receptor.\nA l’inscriure’t a la Newsletter, les teves dades seran exclusivament utilitzades per enviar-notícies referents a la marca així com nous productes, ofertes, promocions de la mateixa.\nDe cara a millorar l’atenció que et prest, t’informo que les Dades Personals relatives a les compres a la Web, gustos i preferències poden ser utilitzats amb fins d’anàlisi, estudis de màrqueting, enquestes de qualitat i millora de la interacció amb els meus clients .\nSi deixes un comentari a alguna entrada del blog de la web: si fas algun comentari a una de les entrades del blog queda registrat el teu nom i correu electrònic, la data i hora, i el comentari que realitzes. Les mateixes dades que es guarden te subscius a algún dels fils de comentaris de les entrades del blog.\nSi te registres com a client i/o realitzaes una compra: s’emmagatzemaran les dades següents que m’hagis proporcionat a l’hora de registrar-te i les necessàries proporcionades per realitzar la compra: nom, llinatges, correu electrònic, consentiment a la política de privacitat, grups d’enviament de novetats i correus electrònics comenrcials, adreça de facturació i enviament. I si realitzes una compra quedarà reigstrada aquesta amb totes les dades necessàries per a la seva tramitació.\nAquestes dades seran utilitzades per a identificar com a client del WEB i donar-te accés als seus diferents funcionalitats, productes i serveis que estan a la teva disposició com a client.\nJo, com a responsable dels fitxers que emmagatzemen les Dades Personals, me compromet a respectar la confidencialitat de les teves dades personals i a garantir l’exercici dels teus drets. En tot moment podràs exercir els teus drets d’accés, rectificació, cancel·lació i oposició mitjançant l’enviament d’un correu electrònic a info@moruchacucamona.com, indicant el motiu de la teva sol·licitud.\nEn cas d’estar subscritu a les Newsletters pots oposar-te a l’enviament de comunicacions comercials per qualsevol via i en qualsevol moment, remetent un correu electrònic a l’adreça de correu electrònic amararcreacions@gmail.com. Així mateix, podràs donar de baixa la teva subscripció seguint les indicacions que et facilito en cada comunicació.\nLes teves dades no seran cedides a terceres persones.\nEn cas necessari, podré sol·licitar-te còpia del teu DNI, passaport o un altre document vàlid que t’identifiqui.\nEn el cas que decidieses exercir aquests drets i que com a part de les dades personals que ens haguessis facilitat consti el correu electrònic t’agrairíem que en l’esmentada comunicació es fes constar específicament aquesta circumstància, indicant l’adreça de correu electrònic respecte de la que vols exercitar el teu dret d’accés, rectificació, cancel·lació o oposició.\nSi estàs registrat com a client podràs exercir els drets d’accedir a les teves dades perosnals, modificar-les i canel·lar-les mitjançant els formularis que apareixen dins le teu compte de client.\nPer dur a terme l’acticitat comercial de www.amararcreacions.com i complir les finalitats indicades en la present Política de Privacitat, pot ser necessari facilitar les teves dades personals a terceres parts que ens ofereixin serveis de suport, com ara entitats financeres, entitats de lluita contra el frau, proveïdors de serveis tecnològics, de logística, transport i lliurament, atenció al client i/o d’anàlisi de les transaccions que es realitzen a través de la Plataforma de cara a oferir als usuaris garanties suficients en les operacions comercials, etc. A l’aportar-me els teus Dades Personals a través d’aquesta Plataforma, m’autoritzes expressament a tractar i compartir aquesta informació amb aquests col·laboradors. El teu autorització, inclou aquells casos en què per eficiència del servei, els prestadors puguin estar ubicats als Estats Units d’Amèrica o altres països o territoris situats fora de l’Espai Econòmic Europeu que no tinguin un nivell de protecció de dades equiparable al del seu país o, si és el cas, al de la Unió Europea.\nLa informació, textos i imatges que apareixen a la pàgina web són titularitat d’AMARAR i estan sotmesos a la llicència Creative Commons Attribution-NonCommercial-ShareAlike 4.0 International License.


Thiago i Alexis repeteixen amb el grup i Abidal segueix al marge\nThiago Alcántara i el davanter Alexis Sánchez s'han entrenat, per segon dia consecutiu, al mateix ritme que els seus companys, mentre que el defensa Éric Abidal ha tornat a treballar al marge del grup. Posteriorment, el club ha fet un comunicat en què explicava que el francès serà sotmès a un trasplantament de fetge durant les pròximes setmanes. Amb l'única variació de l'escenari -la Ciutat Esportiva Joan Gamper pel Camp Nou-, el Barcelona ha tornat a exercitar-se com ho va fer ahir, dimecres, amb idèntics efectius i amb la ment posada en el partit de Lliga que disputarà davant el Sevilla al Sánchez Pizjuán dissabte que ve.\n15/03/2012 - 13.40 Actualitzat 09/04/2012 - 20.16\nAlexis i Thiago semblen haver deixat enrere les respectives lesions i tot apunta que seran en la convocatòria que el tècnic, Pep Guardiola, donarà demà per enfrontar-se al conjunt sevillà. Com ja va succeir a la sessió d'ahir, Guardiola ha comptat amb els jugadors del Barça B Marc Muniesa i Cristian Tello, per completar l'entrenament.\nEstà previst que la plantilla blaugrana torni a exercitar-se demà, divendres, a partir de les 11.00, a la Ciutat Esportiva de Sant Joan Despí. Seguidament, el tècnic català compareixerà davant els mitjans de comunicació en la roda de premsa prèvia al partit de dissabte contra el Sevilla.\nQuatre rivals de nivell i tres d'inferiors en el sorteig per al Barça\nAlexis i Thiago ja s'entrenen amb el grup


Rabell: 'No devem res a les 400 famílies que governen aquest país'\nRabell: ‘No devem res a les 400 famílies que governen aquest país’\nEl candidat de Catalunya Sí que es Pot defensa que els catalans 'lluitaran i venceran com un sol poble'\n11.09.2015 - 07:23\nActualització: 11.09.2015 - 09:23\nEl cap de llista de Catalunya Sí que es Pot a les eleccions del 27-S, Lluís Rabell, ha fet una crida a la mobilització i ha instat la gent ‘treballadora i senzilla’ a fer-se sentir el 27-S ‘No devem res a les 400 famílies que governen aquest país’, ha dit en donar el tret de sortida a la campanya electoral aquest dijous a la nit al Casinet d’Hostafrancs, de Barcelona. Rabell creu que respondran també així ‘a l’anhel democràtic profund’ en clau nacional. ‘No ens deixarem dividir, ni per banderes ni identitats, som un sol poble, lluitarem com un sol poble i vencerem com un sol poble’, ha sentenciat Rabell just després de destapar el cartell electoral amb el lema ‘La Catalunya de la gent’.\nEl cap de llista de Catalunya Sí que es Pot, Lluís Rabell, ha fet una crida a la mobilització i ha apel·lat a les lluites i als moviments socials per reivindicar els drets socials i nacionals dels catalans, i posar-ho de nou sobre la taula aquest 27-S. ‘Les llibertats i les conquestes socials que defensem amb ungles i dents han estat conquerides per la gent senzilla, tot va ser arrencat copa cop, lluita a lluita, vaga a vaga, mort a mort; no devem res a les 400 famílies que governen aquest país: la llibertat de Catalunya i els drets són nostres perquè han estat una conquesta i ho seguiran sent sempre’.\nAixí s’ha expressat en els primers minuts ja de campanya electoral, en un acte que els de l’esquerra de confluència entre Podem, ICV-EUiA i Equo han celebrat al Casinet d’Hostafrancs. Rabell ha rememorat les lluites veïnals per recuperar les ganes d’alçar-se de l”abatiment’ i fer que ‘prengui la paraula qui semblava que no en tenia, que sigui possible l’impossible, que es reconegui la gent a si mateix; avui encara hi som lluny, però l’esperança ja la tenim els nostres cors’. Des del 24-M, ha precisat.\n‘És la gent treballadora que aborda el problema nacional, hi ha un anhel democràtic profund que no ve d’ara, ve de lluny’. De fet, ha recordat Rabell, van ser les classes populars les que van dur a les institucions el català , que van impulsar la immersió lingüística i que van defensar els drets democràtics de Catalunya. ‘No ho van fer les grans famílies, que feien oposicions i parlaven en castellà perquè era més fi, i ara ens donen lliçons de patriotisme’, ha etzibat.\n’Els hem de fotre fora’\nEn aquest sentit, ha insistit ha fet una crida ‘ a la revolució democràtica’; ‘es tracta de defensar el programa de la gent senzilla i les conquestes més preuades’. Així, ha erigit la seva candidatura com l’eina per ‘guanyar la llibertat i la democràcia’. Ells ‘la corrompen’, s’ha desmarcat. De fet, ha criticat amb duresa els casos de corrupció que esquitxen tant CDC com el PP. ‘Fa ferum, és necessari acabar amb això; els hem de fotre fora a tots, no és possible seguir així’, ha resolt Rabell. De fet, ha considerat que la corrupció és un sistema de ‘governança insuportable’ que fa perdre molts diners a costa de pensions, gent gran i escoles.\nCom ‘un sol poble’\nA més, Rabell ha apel·lat a la lluita històrica i als debats per decidir si la lluita s’havia de fer en català o en castellà. ‘A Madrid s’aplaudia quan a Barcelona es defensaven els drets dels catalans’, ha dit en recordar que en pro de l’objectiu comú tan era la llengua que es fes servir. ‘No ens deixarem dividir, enfrontar que estem entre Mas o gairebé anticatalans, no ens deixarem dividir per banderes i identitats, som un sol poble i lluitarem com un sol poble, i vencerem com un sol poble’, ha conclòs hores després de les paraules del secretari general de Podemos, Pablo Iglesias, aquest dimecres a Rubí en què va instar a votar el 27-S a gent que ‘no s’avergonyeix de tenir avis andalusos o pares extremenys; no podeu consentir que us facin invisibles a Catalunya’.\nPer tot plegat, Rabell ha fet una crida a ‘picar pedra’ i ha apel·lat a la relació entre pobles de l’estat ‘que ha defensat la sanitat pública com nosaltres’. ‘Sabem reconèixer aquesta gent’ perquè ‘parlem moltes llengües, som diversos però els nostres cors bateguen per un anhel de justícia social; i això és més fort, ens uneix i ens farà vèncer’, ha dit en aplaudir l’alcaldessa de Madrid, Manuela Carmena.\nPoc abans de Rabell han intervingut Joan Josep Nuet, líder d’EUiA i número 6 a la llista. Nuet ha assegurat que el 27-S es vota entre ‘fer net’ o mantenir ‘la pantomima de CDC’ que ‘possiblement ha pagat totes les campanyes electorals amb la caixa ‘B’ del 3%’. També ha intervingut Albano-Dante Fachín, candidat de Podem i 5 per la confluència, Joan Coscubiela, candidat d’ICV i número 3. Coscubiela ha dit que són els partidaris de de deu sís i només tenen dos ‘nos’: que continuï governant a Catalunya qui ha avalat l’amnistia fiscal, la llei d’estabilitat pressupostària i la reforma laboral que ‘ofega i asfixia’ la gent en una Espanya ‘dirigida pels hereus del franquisme que no entenen la democràcia’. La número 2, l’escriptora Gemma Lienas, s’ha definit per sobre de tot com a feminista.\nA primera fila també hi havia el secretari general d’ICV, Josep Vendrell, i la número 7 de la llista Jèssica Albiach. Entre el públic assistent a l’acte, que s’ha traslladat al Casinet d’Hostafrancs en comptes de Nou Barris a causa de la pluja, s’hi ha vist les tinents d’alcalde de Barcelona, Laia Oritz i Janet Sanz, i també l’exregidor ecosocialista Ricard Gomà. La candidatura de confluència, que ha reunit més de 200 persones, hainaugurat el primer acte de campanya de Catalunya Sí que es Pot amb la música del xilè, Nelson Poblete.


Espot: "És molt probable que comencem a vacunar per sota dels 16 anys"\nEl cap de Govern assegura en una entrevista a la cadena COPE que es tracta d'una qüestió que està sent avaluada pels comitès tècnic i científic\nEl cap de Govern, Xavier Espot, durant l'entrevista d'aquest dissabte a la cadena COPE. CADENA COPE\nAndorra la VellaEl cap de Govern, Xavier Espot, ha obert la porta a la possibilitat de vacunar adolescents menors de 16 a partir del pròxim curs escolar en una entrevista oferta aquest dissabte a la cadena COPE. Durant el seu relat, ha manifestat que els comitès tècnics i científics estan avaluant aquesta possibilitat tenint en compte que "hi ha una franja d'edat que encara podem incloure", per la qual cosa, ha dit, "és molt probable que en el futur" pugui ser una realitat. Al llarg de l'entrevista, el cap de Govern ha agraït la col·laboració dels països de l'entorn, principalment d'Espanya, França i Portugal, pel que fa a l'arribada de vaccins al Principat. De fet, "a data d'avui ens han subministrat 100.000 vacunes" que han ajudat a la vaccinació amb una primera dosi de gairebé el 70% de la població vacunable.\nEspot ha reconegut que les sinergies en matèria sanitària amb els països veïns durant la crisi actual "ha funcionat molt bé", assegurant que per sortir de la pandèmia és indispensable la "cooperació transnacional". De la mateixa manera que Espanya, França i Portugal han ajudat a Andorra, "nosaltres també hem intentat ajudar-los, particularment en les zones frontereres". Espot ha exemplificat aquest suport andorrà recordant els pacients de l'Alt Urgell que fa uns mesos van estar ventilats a l'hospital i també s'ha referit als cribratges massius, en els quals no s'ha diferenciat entre nacionals i fronterers.\nDe cara a l'estiu, ha manifestat que existeix una preocupació relativa, ja que malgrat els brots que darrerament estan sorgint a Europa, "tenim establertes les mesures de prevenció necessàries". A més, també afavoreix el fet de no haver tornat a obrir "mai" l'oci nocturn, per la qual cosa "tenim un focus controlat". Espot ha ressaltat els estrictes protocols definits per a la celebració de les festes majors i també per aquells esdeveniments culturals que mouen una major quantitat de persones com pot ser l'Andorra Mountain Music.\nPreguntat sobre les comunicacions, ha expressat que, precisament, és una de les qüestions importants a resoldre que demana la necessitat "d'anar molt coordinats amb els governs espanyol i català". En aquest sentit, en referència a l'aeroport, ha apostat clarament pel d'Andorra-La Seu d'Urgell, que recentment ha rebut l'homologació del sistema GPS, descartant així una infraestructura aeronàutica en territori nacional: "Se'm fa molt difícil creure que pugui ser viable un aeroport en territori nacional. El que hem de fer és tocar de peus a terra i concentrar-nos en allò que tenim a l'abast", ha sentenciat.\nAixí mateix, en relació amb la taxa verda, ha anunciat que en el moment en què es posi en marxa permetrà recaptar al voltant de 5 milions d'euros a l'any que es destinaran, íntegrament, a polítiques mediambientals. Sabedor que els subministradors de carburants "hauran de fer una part de sacrifici", el cap de Govern ha assegurat que l'objectiu final és repercutir sobre la butxaca dels ciutadans, que podran gaudir d'un preu molt reduït, per exemple, del transport públic. De fet, pel que fa a la qüestió mediambiental, ha posat en relleu que "és un dels grans reptes de la humanitat" que afecta directament a Andorra, ja que "sabem que els ecosistemes de muntanya seran els més afectats pel canvi climàtic", i per això "crec que hem de ser exemplars".\nFinalment, Espot també ha parlat de qüestions relacionades amb l'acord d'associació, que tot i no fixar terminis ha dit s'espera finalitzar el gruix de la negociació abans que acabi la legislatura actual, i amb el centre d'immunologia de Grifols, que tindrà com a finalitat "atreure talent i convertir el país en un pol d'atracció d'empreses en l'àmbit de la recerca i la innovació".\npolítica Salut vacunes Xavier Espot entrevista


Split - Trogir - Vall del Krka - Skradin\nPrimer parc natural\nPel matí, continuava plovent, com ho havia fet durant tota la nit. Vam esmorzar (un altre àpat que fèiem a l'apartman i que ajudava a compensar el seu preu) i vam preparar l'equipatge per carregar-lo ràpidament quan tornéssim de la visita a la catedral.\nSegons l'horari de visites que figurava a la informació turística i a la porta de la catedral, havia d'estar oberta quan ens hi vam acostar, però ni ho estava ni vam poder esbrinar quan ho estaria, així que vam haver d'acabar desistint d'entrar-hi.\nLa pluja, que havia tingut una petita pausa, va tornar a caure i a més va començar a fer-ho amb ganes, el que ens obligà a quedar-nos sota un dels paraigües de la terrassa d'un bar de la plaça de la República durant una estona.\nQuan la pluja es va calmar suficientment, vam recòrrer per últim cop Kamenita Ulica per anar a carregar les motos, tornar la clau i arrencar cap al nord amb els impermeables posats.\nCom que no volíem ficar-nos a l'autopista, ens va costar una mica sortir d'Split en la bona direcció (fins i tot ens vam ficar a l'aparcament d'un centre comercial), però finalment ho vam aconseguir, mentre el cel amenaçava amb més pluja o simplement complia les seves amenaces, el que ens va fer abandonar la idea de buscar i visitar Kaštel Gomilica, Kaštel Lukšić i Kaštel Štafilić, tres de les set fortificacions que hi havia en aquesta zona i que van originar igual número de pobles.\nVam arribar a Trogir i ens vam apropar al centre històric medieval (la seva història urbana té més de 2300 anys de continuïtat), aparcant les motos davant mateix de la porta de terra ferma (s. XVII), custodiada per la imatge de Sant Joan de Trogir, bisbe del segle XII i patró de la ciutat.\nRes més entrar, vam trobar-nos el Palau Garagnin, una barreja dels estils romànic, gòtic i barroc que trobem, junt amb l'estil renaixentista, en molts dels edificis, fruit de la seva herència grega, romana, veneciana i croata. Actualment, a més, és la seu del museu municipal.\nEn arribar a la Plaça Ivana-Pavla-II, vam poder veure la catedral, el Palau Cipiko, l'ajuntament, la llotja, el convent de Sant Nicolau i la capella de Santa Bàrbara.\nA la llotja hi havia el tribunal dels homes (les dones eren jutjades a l'església i els nobles en privat) i en ella s'hi conserven dos relleus del segle XVII.\nSón nombrosos els palaus en els que la porta principal condueix a una galeria interior al voltant de la qual s'organitzen les diferents dependències.\nLa cutat, construïda sobre un illot i declarada Patrimoni de la Humanitat al 1997, no ha conservat gran cosa de la muralla veneciana, només el mur del convent i la Porta del Mar, per la que vam sortir del recinte emmurallat.\nAl costat de la porta i enganxada a la muralla, hi havia una llotja que vam pensar que havia estat el mercat del peix, però no fóu aquesta la seva funció, sinó que era el lloc on s'aixoplugaven els viatgers que arribaven quan les portes de la ciutat ja s'havien tancat.\nResseguint el front marítim, vam topar-nos amb l'església de Sant Domènec (Sv. Dominik), a la façana de la qual i sobre el marc de la porta ens va sorprendre la imatge de Maria Magdalena embolicada amb la seva rinxolada melena.\nAl final del moll, hi ha Tvrđava Kamerlengo, una fortalesa defensiva de planta octogonal construïda al segle XV i especialment protegida per ser la seu de les finances municipals.\nEl sistema defensiu es completava amb la torre rodona de Sant Marc, una torre renaixentista formada en la seva base per un con circular truncat sobre el que s'alça una torre cilíndrica rematada per nombroses barbacanes. La seva construcció va ser posterior a la de la fortalesa i actualment pertany als terrenys on hi ha les instal·lacions esportives de Trogir.\nEn el nostre passeig per fora de la muralla vam trobar una torre sense església a Ulica Hrvatskog Proljeća 1971, el que ens va semblar molt i molt curiós per inhabitual.\nSi bé el Hayduk Split és l'equip de futbol més conegut i amb més seguidors (bona prova són les pintades a les que ja ens hem referit), no és pas l'únic equip croat i els altres també tenen els seus seguidors i la seva història, probablement més difícil i més èpica.\nVam tornar cap al centre històric de la ciutat, passant per davant d'altres edificis amb més o menys interès, però sobretot gaudint de la tranquil·litat de la que estan impregnades les parets i les llambordes dels seus carrerons.\nNo podíem deixar passar l'ocasió de visitar la catedral de Sant Llorenç, on hi destaca la portalada occidental, obra mestra de l'escultor Radovan i una joia de l'art romànic croat. Ja dins, els angelets de la capella de San Joan de Trogir, un afegit del segle XV, ens van fer molta gràcia per la seva naturalitat (l'expressió de la cara, la panxa d'algun, la postura, la pilila...).\nTeòricament, pagant un petit suplement de 5 kunes, es podia accedir a les sales en les que s'exposa tresor de la catedral, en el que hi ha estris i peces de roba, però per sobre de tot hi destaca el magnífic treball en fusta dels armaris que emmagatzemen la col·lecció. El cas, però, és que a nosaltres ningú no ens va demanar que adquiríssim cap tiquet addicional.\nTambé vam poder accedir al baptisteri, obra de l'escultor Andrija Aleši i una bona mostra de la transició del gòtic tardà a l'estil renaixentista, sense necessitat del tiquet suplementari.\nVam aturar-nos en una hamburgueseria amb una única taula (els entrepans d'altres locals feien millor pinta, però no tenien ni una sola taula i anàvem carregats amb els impermeables) i vam dinar alguna cosa, just abans de pujar a les motos per continuar amb el viatge.\nVam continuar paral·lels a la costa fins a Šibenik, passant per un munt de llocs en els que ens hauríem aturat, com el poble de Primošten, on vam veure les primeres platges (Raduča i Mala Raduča) de sorra de tot Croàcia.\nA l'alçada de Šibenik, ens vam desviar cap a l'interior en direcció al parc nacional del Krka. Vam arribar a l'entrada de Lozovac, que no era per la que volíem entrar-hi, de tal forma que vam haver de donar la volta per dirigir-nos a Skradin, on vam decidir que primer miraríem de trobar un lloc on dormir.\nA la mateixa travessia vam veure una dona asseguda en una cadira oferint un sobe, ens hi vam acostar i va cridar la filla, que era qui parlava anglès i amb qui ens vam entendre per agafar l'habitacio.\nVam anar a informar-nos sobre els horaris d'accés al parc i vam veure com marxava un dels vaixells que fan el trajecte de la ciutat a l'interior del parc. De tota manera, teníem temps per fer el recorregut curt agafant-ne el següent, que és el que finalment vam fer.\nUn cop desembarcats, vam començar a seguir les indicacions caminant sobre unes plataformes de fusta que evitaven que haguessis de caminar sobre un terra totalment inundat.\nVam accedir llavors a Skradinski Buk, la successió de disset salts d'aigua en un desnivell de 45,7 metres i una distància de 800, que es pot contemplar des d'un pont que travessa el riu Krka.\nUn cop vam travessar el riu pel pont, vam començar la nostra ascensió pel camí paral·lel al curs del Krka, des d'on vam poder apreciar amb més detall els diferents salts d'aigua.\nÉs veritablement espectacular i el soroll ensordidor tot i que agafis distància. No és d'estranyar, doncs, que aquí hi hagués una de les primeres centrals hidroelèctriques del món o que s'hagin fet miradors per gaudir de la vista.\nIgual que a molts altres llocs de Croàcia, vam trobar una maqueta a escala expressament col·locada per tal que els invidents puguin fer-se una idea d'allà on són.\nVam anar trobant plafons en els que s'explica la vall, la formació dels llacs i els salts d'aigua, la història al voltant del parc i la flora i la fauna autòctones. I parlant de fauna, tot el que vam aconseguir veure van ser peixos (estaven acostumats a rebre menjar dels turistes), ocells i unes libèl·lules de color blau.\nMalgrat que no hi vam anar en una de les èpoques amb més aigua, n'hi havia per totes bandes i semblava talment que en brollava del terra i de les plantes.\nVam tornar a aparèixer davant d'Skradinski Buk després de fer tota la volta caminant en menys d'una hora i mitja i com que encara feia calor i teníem mitja hora llarga fins que sortís l'últim vaixell de tornada, vaig posar-me el banyador i em vaig ficar a l'aigua.\nVam pujar a bord i al poc de salpar van començar a caure gotes del cel, on es va dibuixar un arc de Sant Martí. Com la resta del passatge, vam intentar aguantar a la part de dalt (oberta), però finalment vam haver de posar-nos a cobert.\nDesprés de passar pel sobe per deixar coses, vam sortir a sopar i ho vam acabar fent en un restaurant, Konoba Cantinetta, molt proper al lloc on anàvem a dormir i recomanat per la guia que dúiem.


Científics internacionals visiten el Pont del Petroli de Badalona | Sostenible\nEMMA TEIXIDÓ (corresponsal Barcelonès Nord)\nUna quarantena de científics d’arreu del món han visitat aquest 30 de setembre el Pont del Petroli de Badalona, una trobada emmarcada en el programa de la Conferència Coastlab2010 que se celebra aquests dies a Barcelona. L’acte, organitzat pel Laboratori d'Enginyeria Marítima de la Universitat Politècnica de Catalunya en col·laboració amb el Centre Internacional d'Investigació en els Recursos Costaners, ha servit per ensenyar als visitants una infraestructura d’origen industrial adaptada a usos socials, com a passeig, i a ús científic, com a laboratori a l’aire lliure.\nCientífics dels Estats Units, Japó, Alemanya, França, Japó o Iran, entre d’altres països, han passejat pel Pont del Petroli i han pogut observar in situ les peculiaritats d’aquesta infraestructura i les possibilitats que pot oferir a nivell científic ja sigui en l’estudi del mar com també en l’aplicació d’experiments en un medi natural. Aquests han estat els arguments del subdirector del Laboratori d'Enginyeria Marítima de la UPC, Daniel González, qui ha estat el responsable també d’explicar als investigadors l'origen del pantalà i el funcionament de l'estació meteorològica i l'oceanogràfica que hi ha instal·lades. I és que la infraestructura disposa d’un "tram de 250 metres mar endins que de forma molt senzilla i molt segura pots posar instruments de mesura sense por a que un temporal se l’endugui o el faci malbé i fins i tot el pots controlar a simple vista. Això també facilita moltes coses, el primer les despeses ja que es poden adossar instruments a les pilones i és més barat que pensar en un fondeig a mar obert o al costat sense cap mena de suport".\nAquest doble ús del Pont del Petroli, social i científic, ha interessat molt als investigadors, és el cas de Pedro lo Mónaco, de l'Institut Hidràulic Ambiental de Cantàbria. El més important del pantalà i el motiu bàsic de la visita, és segons González per demostrar que no només als laboratoris es pot fer ciència, també se’n pot fer a l’aire lliure. I és que cal tenir en compte que el Pont del Petroli és una instal•lació única a Europa. Al món només n’hi ha dues més de similars, l’una als Estats Units d’ús militar, i l’altra al Japó, tot i que totes dues són d’ús científic en exclusiva.\nLa crisi retarda el projecte de creació dels esculls artificials\nEn el transcurs d’aquesta trobada la regidora de Medi Ambient a l’Ajuntament de Badalona, Mercè Rius, ha explicat que el consistori ja ha presentat a la Generalitat el projecte que ha de servir per crear esculls artificials, unes estructures de formigó que es convertirien en amagatalls per aquells organismes que s’hi adhereixin, i que permetria ampliar les possibilitats científiques del pantalà. Segons Rius la crisi econòmica fa que de moment la inversió necessària pel projecte no estigui prevista malgrat que el finançament provindria, a parts iguals, de les arques municipals i de la Unió Europea.\nEl centre sociosanitari El Carme, a Badalona, ja s'abasteix amb energia renovable gràcies a la coberta fotovoltaica instal·lada per l'AMB.


Gairebé 2,5 milions de persones a Espanya tenen una feina i són pobres\nLa realitat de ser treballadors i ser pobres afecta gairebé 2,5 milions de persones (13% dels treballadors), segons es desprèn d'una nova entrega de la sèrie 'Focus' de la Fundació FOESSA, que porta per títol 'Vulneració drets: Treball decent ', presentat amb motiu de la celebració de la Jornada Mundial pel Treball decent, aquest 7 d'octubre.\nSegons el document --que analitza els reptes als quals s'enfronta el treball decent en l'estructura social i econòmica d'Espanya, les condicions de precarietat que condueixen a la feina indecent i els efectes socials que es produeixen quan l'ocupació no garanteix una vida digna - el 13,5% de la població té una jornada laboral a temps parcial, però gairebé la meitat d'ells pateixen la parcialitat indesitjada.\nLa temporalitat en les contractacions i la curta durada és una altra de les realitats que assota el mercat laboral espanyol: a l'agost d'aquest 2020, i segons l'Informe del Servei Públic d'Ocupació Estatal, només un 8,6% dels nous contractes van ser indefinits , mentre que els temporals van aconseguir el 56,3% el total signats en aquest mes i, d'aquests, el 37,8% van tenir una durada inferior a 7 dies.\nL'informe també adverteix que la inestabilitat laboral greu arriba a 7,8 milions de persones que viuen en llars on el seu sustentador principal manté una relació molt insegura amb l'ocupació. Aquesta realitat afecta el 16,4% de les famílies.\nLes famílies en inestabilitat laboral greu pateixen serioses dificultats econòmiques que es reflecteixen en no disposar de diners per afrontar despeses imprevistes (52%) o haver-se vist en l'obligació de demanar ajuda econòmica a parents o amics (42%).\nLa fragilitat de l'espai bàsic de seguretat, l'habitatge, és una altra conseqüència d'aquesta situació, ja que 3 de cada 10 famílies en inestabilitat laboral greu no tenen diners suficients per afrontar despeses relacionades amb l'habitatge.\nL'informe assenyala també que la privació de la feina decent afecta més a aquells sectors i grups humans molt exposats a l'estacionalitat i a les conjuntures socioeconòmiques, com l'hostaleria, el turisme o els serveis auxiliars. Al comparar la base de cotització mitjana de l'hostaleria amb la mitjana dels treballadors de país el resultat és que els sous són un 40% més baixos.\nEn relació a la feina en l'àmbit domèstic, destaca que només hi ha registrades 38.274 persones com cotitzants en aquest sector professional, el que indica que bona part de les treballadores (sector altament feminitzat) realitzen la seva tasca sense els drets i la protecció que haurien de tenir. D'altra banda, el salari de personal domèstic és fins a un 52% inferior a la mitjana entre les dones.\nEl document també posa en relleu que les dificultats per accedir a una feina decent són especialment significatives entre les dones i la població d'origen estranger. En el cas de les dones destaca la important desigualtat salarial respecte als homes, que mesura en termes de bretxa salarial arriba un guany mitjana inferior del 21%.\nAixí mateix, la població d'origen estranger pateix de forma especialment greu la vulneració el dret a la feina decent. Fins i tot quan la situació administrativa és regular, la desigualtat salarial mesura en termes de bretxa salarial arriba un guany mitjana inferior del 24% entre els treballadors estrangers.\nAmb tot això, denuncia que els sistemes de protecció pública a la desocupació no han sabut adaptar-se a la mutació que ha tingut lloc en el mercat laboral, recalcant que només el 24,8% de les llars sustentats per una persona en situació d'inestabilitat laboral greu reben algun tipus de prestació per desocupació o renda mínima d'inserció.\nMÉS DE 15.000 PERSONES VAN ACONSEGUIR UNA FEINA EL 2019 GRÀCIES A CÀRITAS\nUn total de 15.368 persones van aconseguir un treball en 2019 gràcies al programa d'ocupació de Càritas, segons recull en l'informe 'Economia Solidària 2019' de l'ONG, que també ha estat presentat aquest dimecres.\nA més de donar suport a les persones perquè trobin un lloc de treball en el mercat laboral, a Càritas també es promouen iniciatives capaces de generar ocupació a través de les empreses d'inserció, iniciatives sense ànim de lucre on més de la meitat dels treballadors són llocs de treball d'inserció.\nEn aquest sentit, a data d'avui, Càritas compte en tot el país amb 73 iniciatives d'economia social, que suposen un total de 1.787 llocs de treball, dels quals 985 són llocs de treball d'inserció pels quals van passar 1.353 persones en 2019. Gràcies a l'impuls a l'ocupabilitat d'aquestes empreses d'inserció, 287 persones han trobat feina en el mercat normalitzat.\nUn altre àmbit estratègic de l'acció de Càritas en el marc de l'economia solidària és el seu suport al comerç just, que es concreta en una xarxa estatal integrada per 33 botigues i 114 punts de venda, que l'any passat van facturar gairebé 582.000 euros. A més, es van dur a terme 520 accions de sensibilització entorn al consum responsable, el comerç just i les finances ètiques. Aquest treball a favor de la creació d'ocupació decent es recolza en el compromís actiu de 3.184 voluntaris i 984 contractats.\nEn termes econòmics, la inversió total destinada per les 70 Càritas Diocesanes de tot Espanya als seus recursos i projectes d'ocupació i economia social el 2019 va ser de 45.857.329 euros. D'aquests, 31.219.095 euros es van invertir en els programes d'ocupació, 482.596 euros en activitats de comerç just i 14.155.638 euros es van destinar a les iniciatives d'economia social.


La dansa de les hores - Diari de Girona\njordi dalmau 03.08.2017 | 10:26\nSe senten clarins llunyans que anuncien una racionalització dels horaris, canvis de costums en l'harmonització dels àpats quotidians amb els horaris feiners, retocs a la dansa de les hores de nocturnitat. És a dir, una petita revolució. Un vell eslògan referit a aquesta part del sud d'Europa deia que «is diferent», i ara deixarà de tenir vigència quant a la llibertat dels horaris, si arribem a veure la nova ordenació horària.\nSerà interessant –potser apassionant– anar seguint els passos d'una reforma que afectarà profundament tota la societat. I la veritat és que costa imaginar-se (escric en ple estiu) que el paisatge social de gran format i d'excel·lent ocupació turística, aquest 2o17, hagi de passar pel tub d'una reforma d'horaris. La disponibilitat del temps, els seus bons usos i distribució, la llibertat dels horaris, el temps del descans de cadascú i l'afectació sobre el temps dels altres, les bones maneres en les pràctiques de la diversió, la flexibilitat a l'hora de les ordenances i normes, i moltes més qüestions hauran de sortir a debat –serenament, si us plau– quan aquella racionalització dels horaris vagi aterrant a ciutats i pobles. De qüestions en sortiran perquè tot el que és socialment voluminós mereix molta i delicada atenció; només cal repassar la crònica del turisme que tenim aquí mateix: ens vàrem passar mitja vida clamant per fer venir turistes de tot el món, suplicant que vinguessin, garantint que aquí is diferent; ara resulta que de turisme n'ha vingut massa i els d'aquí no podem fer un pas, i a Barcelona alguns proclamen que ja n'estan farts. Podríem recordar la frase ritual que es diu a la proclamació d'un Papa: sic transit gloria mundi, així passa la glòria del món.\nQuan l'anomenada civilització industrial va deixar pas a la tecnològica, l'ocupació laboral va quedar alterada de manera que els educadors i els sociòlegs ja varen dir que anàvem directament a la «civilitzaió de l'oci». Els desvagats, els prejubilats, els temps lliures, resumint, han anat augmentant. I el turisme, com el gran reialme de l'oci, ha servit amb safata molt de temps que es pot omplir, ocupar, de moltes maneres diferents. Dissortadament, una d'aquestes maneres és el comportament incívic, en tota la seva gamma, del qual massa sovint se'n tenen notícies a aquestes comarques. L'ús i abús de substàncies determinades propicia les situacions d'alta perillositat i es té la sensació que els turistes, agrupats així, es localitzen en alguna zona, creen una taca que després és de mal rentar; semblantment al que passa en zoologia, cada fauna vol marcar-se un territori. Recordem ara el cas d'un poble de marina que l'altre dia va haver de patir una baralla aberrant entre uns turistes, en què l'arma llancívola era una bombona de butà i es fuetejaven amb cinturons de cuir; això va ser a un quart de set de la matinada; però a aquella mateixa hora, i en el mateix poble, una senyora turista, tota xarbotada per la paperina que duia, es dedicava a picar a totes les portes dels carrers del poble.\nQuan per un sector de gent el temps d'oci és una immensa oportunitat de fer salvatjades de disbauxa exorbitant, caldrà que tothom amb facultat de govern i de gestió es miri molt seriosament la balança dels drets i deures que cal equilibrar per la correcta convivència i per la recuperació de la dignitat que es mereix l'anomenada civillització de l'oci.


El període d’adaptació a P3 | Escola Lys\nL’inici de l’escola suposa que les nenes i nens de tres anys (alguns encara de 2) s’han d’adaptar a la separació de les seves famílies durant unes hores en un espai nou on es troben unes persones desconegudes.\nL’adaptació és el procés a través del qual aquest entorn i aquests adults esdevindran coneguts i transmetran sentiments de seguretat, confiança, familiaritat, etc. Es tracta d’un període variable en cada cas. Cada infant necessita el seu temps per adaptar-se a l’escola. Alguns s’hi trobaran bé de seguida, a d’altres els costarà una miqueta més (unes setmanes).\nEl qualsevol cas és normal.\nEls nens i nenes poden reaccionar de diferents maneres davant la nova situació:\nAcceptant-la. Moltes vegades els infants que accepten bé la separació de la família són els que estan acostumats a anar a llar d’infants, etc. i superats els primers moments d’angoixa per no conèixer a les persones i l’entorn, se’l fan seu ràpidament.\nRebutjant-la i rebel·lant-se amb rebequeries, plors…\nMostrant inseguretat, tristor, etc. només en el moment de l’arribada a l’escola, a l’hora de separar-se dels familiars. Generalment, un cop la família ha marxat, se n’obliden i es distreuen. De tota manera, encara que llavors passin bé el dia, pot ser que l’endemà tornin a plorar en el moment de la separació.\nTot aquest procés els ajudarà a madurar, a fer-se més grans i més autònoms gaudint d’aquest nou ambient que els oferirà afecte, confiança i múltiples experiències enriquidores.\nSegur que molts de vosaltres us esteu preguntant quin és el paper de les famílies en tot aquest procés, què hi podeu fer, com us heu d’implicar.\nÉs important que mostreu confiança en l’escola: primer heu d’acceptar personalment la separació, reconeixent l’autonomia del vostre fill o filla. L’adaptació és més fàcil quan des de casa prepareu els infants per a venir a l’escola: parlant-los d’anar-hi com un bon esdeveniment (gaudiran de nous amics, de jocs i joguines noves, d’experiències noves, etc.) Donar importància a les activitats quotidianes que us expliquin els nens i nenes, així com respectar que no tinguin ganes de fer-les, a l’inici de curs.\nEn el moment de l’acomiadament, el més important és no fer-lo interminable. S’ha d’haver parlat amb l’infant de què es farà i el que no, si s’han deixat les coses clares i no detecten “cap signe de debilitat” en vosaltres tot serà més senzill. Convé que aviseu als vostres fills i filles quan marxeu, no heu de marxar d’amagat quan estan distrets, perquè es sentiran enganyats i després serà pitjor. Els heu de dir la veritat perquè confiïn en vosaltres. Com que una de les angoixes dels nens i nenes és saber si els vindran a recollir, cal que els informeu clarament de quan i qui ho farà, els resulta de gran ajuda.\nCal sempre mantenir la tranquil·litat i pensar que moltes vegades només és un moment. Sovint els plors duren mentre dura l’acomiadament. Si els vostres fills i filles veuen que amb els plors retarden que marxeu, poden utilitzar-los cada dia per a aconseguir que us quedeu més estona amb ells.\nQuan els vingueu a recollir és convenient que no els pregunteu si han plorat. En el cas que això passi, penseu que és una manera que tenen els infants d’expressar així el seu sentiment i que és normal durant el període d’adaptació.\nMantenir un seguiment amb la mestra o el mestre del nen o nena, per seguir l’evolució de l’adaptació.\nPassades unes setmanes entrarà a l’aula amb normalitat. Com dèiem abans, hem de tenir en compte que cada nen és diferent i que, per tant, tindrà un procés diferent, a uns els durarà una setmana, d’altres un mes i d’altres una mica més. Però tots s’acabaran adaptant a aquesta nova etapa tan especial.


escolanexus24 – NEXUS24 UPC\nContinue reading “Escola de Tardor 2019. Dia 3.” →\nArriba la calor, arriba l’estiu i també arriba la Fira Nexus24 2018!!! Estem impacients per veure les presentacions i les paradetes de tots/es els nostres companys/es que, com nosaltres, s’han endinsat en aquest món dels projectes col·laboratius…. En el nostre cas us podem avançar que dijous 14 de juny coneixereu virtualment a la nostra secretària acadèmica Anna. Ella ha d’organitzar un procés electoral i aposta pel vot electrònic per simplificar el procés establert fins ara i apropar el vot a tots els campus, però com? necessita ajuda!!! i…….gràcies a l programa Nexus24 nosaltres la podrem ajudar!!! Continue reading “El vot-en-un-clic ja arriba… Tothom a punt?” →\nQueda només una setmana per tancar els projectes de la convocatòria 17-18 i potser ha arribat el moment de fer una balanç del que ha suposat abans que, el dia 14 de juny, presentem els resultats obtinguts a la Fira Nexus24 2018, a la qual no dubteu que esteu més que convidats!! Continue reading “Fi del trajecte, propera paraula: Fira Nexus24 (#post 5)” →\nPrimera Demo EscolaNexus24 2017\nFa gairebé dos mesos que vam acabar la fase d’impuls de l’EscolaNexus24. Els cinc equips van començar a volar sols, amb el suport de l’equip de facilitadors, i ahir vam tenir la primera sèrie de DEMOs per presentar el primer prototip als clients. Us en fem cinc cèntims de com va anar, i una mica de reflexió que sempre és important. Continue reading “Primera Demo EscolaNexus24 2017” →\n¿Preparats, llestos? Paraules! (post #3)\nHa començat el compte enrera per arribar al final del primer Sprint, en què donarem a conèixer la fase de desenvolupament del projecte en què trobem.\nI sí, estem una mica nerviosos! però és tot un repte i volem que surti perfecte! (si és que la perfecció existeix)\nÉs curiós com a mida que anem treballant en el nostre projecte, sense adonar-nos va prenent forma tot allò que teníem al cap i que en el primer moment no teníem gens clar com exposar-ho. Continue reading “¿Preparats, llestos? Paraules! (post #3)” →\nJa tenim logotip!! [Equip La recerca de la UPC en paraules (post #2)]\nDoncs sí, ja el tenim aquí!\nLa veritat és que necessitàvem un logotip que ens identifiqués com a marca de projecte, que fos senzill, ràpid de diferenciar i és clar, únic. Continue reading “Ja tenim logotip!! [Equip La recerca de la UPC en paraules (post #2)]” →\nLa recerca de la UPC en paraules (post #1)\nQuè difícil és començar! … Som-hi !!\nEstem intentant fer una intro al nostre projecte “La recerca de la UPC en paraules” que no sigui tan feixuga com el document que apareix enllaçat a la web de Nexus24. Podríem començar per aquest dibuix que clarament parla del nostre objectiu… Continue reading “La recerca de la UPC en paraules (post #1)” →


Meravellós PIS en venda en Gran Via Carles III a prop de Diagonal. Molt lluminós amb gran terrassa i sol. Plaça de pàrquing amplia i còmode. | Fincas Cos\n0 m2 Terreno 114m2 Edificados 3 Habitacions 2 Banys 550.000 €\nMeravellós PIS en venda en Gran Via Carles III a prop de Diagonal. Molt lluminós amb gran terrassa i sol. Plaça de pàrquing amplia i còmode.\nBARCELONÈS COSTA DEL MARESME I VALLÈS > BARCELONES > Pis /Apartament\nEl pis en venda se situa en l'octava planta de l'edifici i té una orientació solar sud (sol) amb dos ascensors.\n550.000 € REF 40995\n114 m2 / 1.227 ft2\nmaons i ciment\nMagnífic pis en venda en Gran via Carles III entre els carrers Mejía de Lequerica i Travessera de les Corts de 114 m² amb terrassa (molta llum) en perfecte estat i amb plaça de garatge amplia i còmode.\nEl pis en venda està situat en ple bari de Les Corts a prop de la Diagonal, Camp Nou, la Maternitat i de tots els serveis.\nEl pis amb molt bona distribució disposa de:\nEntrada-rebedor, cuina amb safareig i rebost, saló menjador amb sortida a terrassa, 2 banys i 3 dormitoris.\nDisposa de calefacció individual de gas i aire condicionat de Split en dormitoris i menjador.\nPlaça de garatge gran de fàcil accés i aparcament, amb vigilància les 24 hores.\nFinca com porteria de qualitat i conserge.\nDespeses de comunitat pis de 100 euros / mes.\nOportunitat única i irrepetible.\nPIS en VENDA molt ben restaurat i molt a prop de la Rambla del Raval a Barcelona, planta baixa a nivell de carrer i amb pati. Per ocupar en l'acte.\nPis /Apartament EN VENTA EN BARCELONES\nEn perfecte estat amb cèdula d'habitabilitat i certificat energètic.\nPIS en venda als afores de Sitges, amb plaça de pàrquing, piscina, en perfectíssim estat, bé moblat i amb vistes al mar.\nPis /Apartament EN VENTA EN GARRAF\nPIS en venda en zona residencial nova de Sitges, a prop de tots els serveis.